પણજી: દેશમાં ઉદ્યોગોમાં સૌથી વધુ વીજળીની ચોરી થઇ રહી છે. પાવર મિનિસ્ટર પીયૂષ ગોયેલના જણાવ્યા પ્રમાણે વીજળીની ચોરી કરવામાં મોટા લોકો પણ સામેલ છે. બે દિવસીય સંમેલનમાં કેન્દ્રના પાવર મિનિસ્ટરે વધુમાં જણાવ્યું કે લાઇનમેન તથા વિભાગના અધિકારીઓને લાંચ આપવામાં આવે છે. તેઓએ ચોરીમાં સામેલ લોકો વિરુદ્ધ સખત કાર્યવાહી કરવાની માગ કરી છે અને જણાવ્યું છે કે વીજળીની ચોરી અટકવાથી સામાન્ય લોકોને લાભ થશે.